Úradný vestník L 127 , 09/05/2001 S. 0035 - 0037



Nariadenie Komisie (ES) č. 909/2001 z 8. mája 2001, ktoré zavádza prešetrenie týkajúce sa uvedených obchádzaní antidumpingových opatrení uplatnených nariadením Rady (ES) č. 368/98 na dovoz glyfosfátov, ktoré sa vyrábajú v Čínskej ľudovej republike z dovozových glyfosfátov z Malajzie a Taiwanu, čím podliehajú registračnej povinnosti KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 384/96 z 22. decembra 1995 o ochrane pred dumpingovým dovozom z krajín, ktoré nie sú členmi Európskeho spoločenstva [1], naposledy zmenené a doplnené nariadením (ES) č. 2238/2000 [2], najmä na článok 13 ods. 3 a článok 14 ods. 5, po porade s Poradným výborom, keďže: A. ŽIADOSŤ (1) Na základe článku 13 ods. 3 nariadenia (ES) č. 384/96 (ďalej len "základné nariadenie") obdržala Komisia žiadosť na prešetrenie uvedeného obchádzania antidumpingových opatrení uplatnených na dovoz glyfosfátov, ktoré sa vyrábajú v Čínskej ľudovej republike. (2) V zastúpení väčšiny výrobcov glyfosátov spoločenstva bola žiadosť zaregistrovaná Európskym združením glyfosfátov (EGA) dňa 26. marca 2001. B. VÝROBOK (3) Výrobok, ktorého sa týka obvinenie z obchádzania, je glyfosfát, ktorý môže byť vyrobený v rozličných stupňoch alebo tvaroch, pričom hlavné sú tieto: riedené (vo všeobecnosti s 36 % obsahom glyfosfátu), soľ (so 62 %), spečenina (s 84 %) a kyselina (95 %), v súčasnosti klasifikované v rámci kombinovanej nomenklatúry ex29310095 (kód TARIC 2931009580) a ex38083027 (kód TARIC 3808302710). Tieto kódy sa uvádzajú iba pre informáciu. C. EXISTUJÚCE OPATRENIA (4) Opatrenia, ktoré sú v súčasnosti účinné a údajne sú obchádzané, sú antidumpingové opatrenia uložené nariadením Rady (ES) č. 368/98 [3], naposledy zmenenýmé a doplneným nariadením Rady (ES) č. 1086/2000 [4]. Toto posledné nariadenie zvýšilo podľa článku 12 základného nariadenia platnú mieru cla na 48 %. D. DÔVODY NA PREŠETRENIE (5) Žiadosť obsahuje dostatočný dôkaz, že antidumpingové opatrenia na dovoz glyfosfátov, ktoré sa vyrábajú v Čínskej ľudovej republike, sa obchádzajú buď prostredníctvom prepravy cez Malajziu alebo Taiwan, alebo zmiešaním glyfosfátov vyrábajúcich sa v Čínskej ľudovej republike v Malajzii alebo Taiwane a určených na spätný vývoz do spoločenstva, pre ktoré sa vzhľadom na proces alebo ekonomické vyrovnanie javia byť nedostatočné. (6) Predložené dôkazy sú takéto: a) žiadosť preukazuje, že v modeli obchodu, ktorý zahŕňa vývoz výrobkov z Čínskej ľudovej republiky, Malajzie a Taiwanu do spoločenstva, sa po uvalení opatrení uskutočnila významná zmena. Dovoz z Malajzie a Taiwanu významne vzrástol, zatiaľ čo dovoz z Čínskej ľudovej republiky sa podstatne znížil. Zdá sa, že táto zmena v modeli obchodu pochádza z prepravy glyfosfátov vyrábaných v Čínskej ľudovej republike cez Malajziu alebo Taiwan a zmiešaním glyfosfátov vyrábaných v Čínskej ľudovej republike v Malajzii alebo na Taiwane. Zmiešanie je relatívne jednoduchá procedúra, ktorá pozostáva zo zriedenia glyfosfátovej soli vodou a zmiešaním s činidlom. Vzhľadom na proces alebo ekonomické vyrovnanie sa tieto ukazujú byť nedostatočné pre iné procedúry, ako je existencia antidumpingového cla na glyfosfáty, ktoré sa vyrábajú v Čínskej ľudovej republike; b) žiadosť ďalej obsahuje dostatočný dôkaz, že nápravné efekty existujúcich antidumpingových opatrení sa podmieľajú z hľadiska kvantity aj ceny. Zdá sa, že významný objem dovozu glyfosfátov z Malajzie a Taiwanu nahradil dovoz z Čínskej ľudovej republiky. Okrem toho existuje významný dôkaz, že tento nárast dovozu ja spôsobený cenami hlboko pod úrovňou nie škodlivých cien uvedených v pôvodnom vyšetrení; c) na záver žiadosť obsahuje dostatočný dôkaz, ktorý dokazuje, že dumping sa uplatňuje vzhľadom na normálnu predbežne stanovenú hodnotu pre dovoz z Malajzie alebo Taiwanu; E. POSTUP (7) Na základe uvedeného Komisia rozhodla, že v súlade s článkom 13 základného nariadenia a a v súlade s článkom 14 ods. 5 základného nariadenia existujú dostatočné dôkazy na odôvodnené začatie vyšetrovania a podriadenie dovozov glyfosfátov dovezených z Malajzie alebo Taiwanu registrácii bez ohľadu na to, či sú alebo nie sú deklarované ako vyrobené v Malajzii alebo na Taiwane. i) Dotazníky (8) S cieľom získania informácií sa pokladá za nevyhnutné, aby Komisia poskytla dotazníky výrobcom a exportérom v Malajzii a Taiwane, ktorí sú uvedení v žiadosti, dovozcom v spoločenstve a vývozcom v Čínskej ľudovej republike, ktorí sú Komisii známi, orgánom Čínskej ľudovej republiky, Malajzii a Taiwanu. Ak bude potrebné, informácia môže byť vyžiadaná v oblasti priemyslu spoločenstva. (9) V každom prípade všetky zaujaté strany kontaktujú bezodkladne Komisiu, ale nie neskôr ako po časovom limite stanovenom v článku 3 s cieľom zistenia, či sa nachádzajú na zozname v žiadosti, a ak je po potrebné s cieľom vyžiadania dotazníka v časovom limite stanovenom v článku 3 ods. 1 tohto nariadenia, ktorý uvádza že časový limit uvedený v článku 3 ods. 2 tohto nariadenia sa vzťahuje na všetky zainteresované strany. (10) Orgány Čínskej ľudovej republiky, rovnako ako Malajzie a Taiwanu, budú so začatím vyšetrovania oboznámené a bude im poskytnutá kópia žiadosti. ii) Zbieranie informácií a uchovávanie záznamov výsluchov (11) Všetky zainteresované strany sú týmto vyzvané predložiť ich stanovisko a podporné dôkazy v písomnej podobe. Komisia môže okrem toho vypočuť predmetné strany, ktoré predložili žiadosť v písomnej podobe a preukázali, že existujú osobitné dôvody na ich vypočutie. iii) Certifikáty neobchádzania (12) V súlade s článkom 13 ods. 4 základného nariadenia môžu byť colnými orgánmi vydané certifikáty, ktoré oslobodzujú dovoz týkajúcich sa výrobkov od registrácie alebo opatrení pre dovozcov, ak sa v dovoze neprejavuje obchádzanie. (13) Pretože vydanie certifikátu si vyžaduje najskôr autorizáciu inštitúciami spoločenstva, žiadosť o takúto autorizáciu je adresovaná spoločenstvu v zmysle vyšetrovania najskôr ako je to možné, aby mohla byť na základe dokonalého posúdenia zvážená jej skutková podstata. F. REGISTRÁCIA (14) V súlade s článkom 14 ods. 5 základného nariadenia podlieha dovoz predmetného výrobku registrácii, aby sa zabezpečilo, že výsledky vyšetrovania hľadania obchádzania antidumpingových ciel môžu byť uložené spätne od dátumu začatia vyšetrovania glyfosfátov dovážaných z Malajzie alebo Taiwanu. G. ČASOVÉ OBMEDZENIA (15) V záujme rýchleho riadenia sa stanovujú časové obmedzenia takto: - zainteresované strany môžu Komisiu oboznámiť s vlastným stanoviskom v písomnej podobe, predložiť dotazník, námietky alebo akúkoľvek inú informáciu, ktorú treba brať do úvahy počas vyšetrovania; - zainteresované strany môžu predložiť Komisii písomnú žiadosť, aby boli vypočuté. H. NESPOLUPRÁCA (16) V prípade, keď ktorákoľvek zainteresovaná strana odmietne prístup k nevyhnutným informáciám alebo neposkytne tieto informácie do stanoveného časového limitu, alebo významne brzdí prešetrenie, môžu byť na základe dostupných faktov v súlade s článkom 18 základného nariadenia vykonané predbežné alebo záverečné kladné alebo záporné zistenia. Ak sa zistí, že ktorákoľvek zainteresovaná strana poskytla nepravdivé alebo zavádzajúce informácie, sú tieto považované za irelevantné a do úvahy sa berú iba skutočne dostupné informácie, PRIJALA TOTO NARIADENIE: Článok 1 (16) Týmto sa v súlade s článkom 13 ods. 3 nariadenia (ES) č. 384/96 začína prešetrenie ohľadne dovozu glyfosfátov, ktoré spadajú do kombinovanej nomenklatúry ex29310095 (kód TARIC 2931009580) a ex38083027 (kód TARIC 3808302710), dovážaných z Malajzie alebo Taiwanu bez ohľadu na to, či sú alebo nie sú pôvodom z Malajzie alebo Taiwanu. Článok 2 1. V súlade s článkom 13 ods. 3 a článkom 14 ods. 5 nariadenia (ES) č. 384/96 sú týmto colné orgány určené, aby prijali vhodné kroky na registrovanie dovozu uvedeného v článku 1 tohto nariadenia do spoločenstva. 2. Registrácia sa skončí deväť mesiacov po dátume nadobudnutia účinnosti tohto nariadenia. 3. Ak sú dovozy doložené colným certifikátom vydaným v súlade s článkom 13 ods. 4 nariadenia (ES) č. 384/96, nie sú predmetom registrácie. Článok 3 1. Dotazníky sa od Komisie vyžiadajú do 15 dní od uverejnenia tohto nariadenia v Úradnom vestníku Európskeho spoločenstva. 2. Ak majú byť počas vyšetrovania vzaté do úvahy námietky zainteresovaných strán, musia zainteresované strany kontaktovať Komisiu, predniesť vlastné stanovisko v písomnej podobe a predložiť dotazník, námietky alebo akékoľvek iné informácie do 40 dní od dátumu uverejnenie tohto nariadenia v Úradnom vestníku Európskeho spoločenstva, ak nie je uvedené inak. 3. Zainteresované strany môžu tiež požiadať, aby boli vypočuté Komisiou v časovom rozpätí 40 dní. 4. Akékoľvek informácie, ktoré sa vzťahujú k danému subjektu, akákoľvek žiadosť na vypočutie alebo o dotazník, rovnako ako akákoľvek žiadosť pre autorizáciu certifikátov neobchádzania musí byť podaná v písomnej podobe (nie v elektronickej, ak nie je uvedené inak), musí obsahovať meno, adresu, e-mailovú adresu, telefón, faxové alebo telefonické čísla a musí sa poslať na túto adresu: Európska Komisia Generálne riaditeľstvo obchodu Direktorát B a C TERV 0/13 Rue de la Loi/Westraat 200 B-1049 Brusel Fax: (32-2) 295 65 05 Telex: COMEU B 21877 Článok 4 Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 8. mája 2001 Za Komisiu Pascal Lamy člen Komisie [1] Ú. v. ES L 56, 6.3.1996, s. 1. [2] Ú. v. ES L 257, 11.10.2000, s. 2. [3] Ú. v. ES L 47, 18.2.1998, s. 1. [4] Ú. v. ES L 124, 25.5.2000, s. 1. --------------------------------------------------